26.2.2017

להורים - ולכל מי שעניין בית הספר החדש נוגע לליבו שלום

חשבנו שנכון יהיה לשתף אתכם בהבנה שלנו את המתרחש עד כה ומחשבות שלנו על איך נכון להמשיך.

הדברים אינם רשמיים, הם הבנה שלנו מ"בין השורות" בתקווה שנפזר ולו קצת מהערפל הסמיך שבתוכו אנו נמצאים כעת.

1. למועצה יש כוונה רצינית ורצון עז להקים בית ספר חדש שישמש את היישובים כנף, גמלא, רמות וחד נס. הישובים האלו יהיו אזור הרישום של בית הספר.
2. נראה שבמידה והמהלך יצלח , הכוונה שכבר בשנה..הקרובה יוקם בית ספר מתוך רעיון שזהו בי''ס צומח.
3. לא נפלה עדיין החלטה בעניין מיקומו של בית הספר, המיקום והמבנים שנותרו מדליות שלנו הוא אחת מהאופציות.
4. אופיו של בית הספר, תפיסת עולמו וחזונו יבשילו בצוות היגוי שיקום במהרה בימינו, ארבעת הישובים יוזמנו לשלוח נציגים. זו הנקודה בה יחבור צוות היזמות שפועל כבר שנתיים והגיע לידי תובנות והגייה ראויה לכל שבח שעל פניו נראית כבסיס מצוין להמשך החשיבה ולשיתוף רחב ככל הניתן של תושבי והורי הישובים.
5. במפגש שקיימנו ברמות בנושא נקראנו לשתף את הוועד של המושב בנעשה מתוך הבנה שבית ספר הוא עניין לקהילה כולה ולא רק להורים לילדים שיעלו השנה לכיתה א' . כך עשינו, סיוון רינת וגדי פגשנו אתמול את הוועד, הוועד אתנו, נציגיו יגיעו לפגישות מיכל מנהלת הקהילה תחבור לעמיתיה בגמלא חדנס וכנף ובכך יסמנו את המהלך כמהלך גדול של קהילה שלמה.

מה הלאה –

1. במוצאי שבת מתוכננת פגישה של נציגי הוועדים, נציגי מערכת החינוך ונציגי הורים מארבעת הישובים . סוג של מפגש התנעה . נציגינו – רינת סיון וגדי. במידה ויש עוד מי שהנושא בוער בעצמותיו ,שיפנה בבקשה לגדי 0537360021 .
2. אנחנו כנציגי רמות נעשה ככל שביכולתנו להשפיע שבית הספר ייפתח כבר בספטמבר הקרוב. שני טעמים לכך - יש לנו 17 חמודים וחמודות שייפרדו השנה מסיגי ויעלו לכיתה א'. המתחם בדליות הוא המתאים ביותר להקמת בזק...
3. הכוונה לפתוח את בית הספר כבר השנה, אך המועצה טרם הכריזה על המהלך, נראה שעד סוף מרץ תצא הכרזה ומרגע זה המועצה תוביל את הנושא. אך מאחר ואנו לקראת סופה של תקופת הרישום נראה שנכון יהיה שתרשמו את הילדים כאילו בית הספר החדש לא יקום כבר השנה. ואם אכן קום יקום העוסקים במלאכה במועצה ידעו איך לסדר את הרישום בהתאם, הרי מדובר על אזור רישום.

 שבת שלום

 רינת וגדי